LĒMUMA PROJEKTS

2024.gada \_\_.jūlijā Lēmums Nr. \_\_\_\_

**Par kārtību, kādā Daugavpils valstspilsētas pašvaldībā tiek uzskaitīts piešķiramais *de minimis* atbalsts**

Pamatojoties uz Pašvaldību likuma 10.panta pirmās daļas pirmo teikumu un 50.panta pirmo daļu, Valsts pārvaldes iekārtas likuma 72.panta pirmās daļas 2.punktu, Ministru kabineta 2018.gada 21.novembra noteikumu Nr.715 „*De minimis* atbalsta uzskaites un piešķiršanas kartība” 17.punktu,

ievērojot Finanšu ministrijas 20.09.2023. vēstulē Nr.7-4/18/2850 “Par atzinuma sniegšanu” izteikto viedokli,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_ sēdes atzinumu un Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

Apstiprināt Daugavpils valstspilsētas pašvaldības 2024.gada \_\_\_.jūlija noteikumus Nr.\_\_\_ “Kārtība, kādā Daugavpils valstspilsētas pašvaldībā tiek uzskaitīts piešķiramais *de minimis* atbalsts” (pielikumā).

Pielikumā: Daugavpils valstspilsētas pašvaldības 2024.gada \_\_\_.jūlija noteikumi Nr.\_\_\_ “Kārtība, kādā Daugavpils valstspilsētas pašvaldībā tiek uzskaitīts piešķiramais *de minimis* atbalsts”.

Daugavpils valstspilsētas pašvaldības domes priekšsēdētājs A.Elksniņš

Pielikums

Daugavpils valstspilsētas pašvaldības domes

2024.gada \_\_\_\_.jūlija lēmumam Nr.\_\_\_\_

Noteikumi Nr.\_\_

(prot. Nr.\_\_, \_\_.§)

APSTIPRINĀTI

ar Daugavpils valstspilsētas pašvaldības domes

2024.gada \_\_\_.jūlija

lēmumu Nr.\_\_\_

**Kārtība, kādā Daugavpils valstspilsētas pašvaldībā tiek uzskaitīts piešķiramais *de minimis* atbalsts**

1. **Vispārīgie jautājumi**
2. Noteikumi nosaka piešķiramā *de minimis* atbalsta uzskaitīšanas kārtību Daugavpils valstspilsētas pašvaldībā (turpmāk - atbalsta sniedzējs) saskaņā ar Ministru kabineta 2018.gada 21.novembra noteikumiem Nr.715 “*De minimis* atbalsta uzskaites un piešķiršanas kartība” (turpmāk – MK noteikumi).
3. Jautājumos, kas nav atrunāti šajos noteikumos, atbalsta pretendents un atbalsta sniedzējs vadās saskaņā ar MK noteikumos un citos normatīvajos aktos paredzētām procedūrām.
4. Noteikumu izpratnē atbalsta pretendents ir fiziskā persona, biedrība, nodibinājums, kapitālsabiedrība vai jebkura cita juridiskā persona, vai šādu personu apvienība, kura veic vai gatavojas veikt komercdarbību neatkarīgi no tās īpašuma formas un darbības veida, un kura pretendē uz *de minimis* atbalstu saskaņā ar procedūrām, kas ir paredzētas Eiropas Komisijas 2023.gada 13.decembra Regulā (ES) Nr.2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.2023/2831).
5. Lai saņemtu *de minimis* atbalstu, atbalsta pretendents MK noteikumu 20.-21.punktā noteiktajā kārtībā *de minimis* atbalsta uzskaites sistēmā (turpmāk - sistēma) sagatavo veidlapu *de minimis* atbalsta saņemšanai (turpmāk – veidlapa) un iesniedz to atbalsta sniedzējam vai pieteikumā *de minimis* atbalsta saņemšanai norāda sistēmā izveidotās un apstiprinātās pretendenta veidlapas identifikācijas numuru. Veidlapa tiek sagatavota sistēmā, kurai atbalsta pretendents piekļūst, izmantojot Valsts ieņēmumu dienesta Elektroniskās deklarēšanas sistēmu.
6. Atbalsta sniedzējam ir pienākums 30 (trīsdesmit) dienu laikā kopš noteikumu 4.punktā minētās veidlapas un projekta pieteikuma saņemšanas, izvērtēt atbalsta pretendenta un tā projekta pieteikuma atbilstību *de minimis* regulējuma prasībām, kas ir noteikts šo noteikumu 3.punktā minētajā Komisijas regulā Nr.2023/2831, kas tiek piemērota attiecīgajam *de minimis* atbalsta instrumentam.
7. Noteikumu 5.punktā minēto izvērtējumu, ievērojot MK noteikumu 23.-24.punktā noteikto, atbalsta sniedzēja atbildīgā struktūrvienība veic atbilstoši šajos noteikumos 12.punktā noteiktajai kompetencei.
8. Ja atbalsta sniedzēja atbildīgā struktūrvienība, veicot noteikumu 5.punktā minēto izvērtējumu, konstatē, ka jautājums neatrodas tās kompetencē, tai ir pienākums nekavējoties pārsūtīt informāciju citai atbalsta sniedzēja atbildīgai struktūrvienībai, ievērojot noteikumos 12.punktā noteikto kompetenci.
9. Gadījumā, ja noteikumu 5.punktā minēta izvērtējuma veikšanas rezultātā tiek konstatēta atbalsta pretendenta neatbilstība Komisijas regulas Nr.2023/2831 nosacījumiem, atbalsta pretendenta pieteikums tiek noraidīts. Atbalsta pretendentam, novēršot konstatētos trūkumus, ir tiesības precizēt vai iesniegt jaunus šajos noteikumos 4.punktā minētos dokumentus *de minimis* atbalsta saņemšanai.
10. Ja noteikumu 5.punktā minēta izvērtējuma veikšanas rezultātā tiek konstatēta atbalsta pretendenta atbilstība Komisijas regulas Nr.2023/2831 nosacījumiem, atbalsta sniedzēja atbildīgā struktūrvienība informē par to atbalsta pretendentu un iesaka atbalsta sniedzēja kompetentai institūcijai (amatpersonai), kas ir tiesīga lemt par pieprasītā *de minimis* atbalsta instrumenta piešķiršanu, pieņemt lēmumu par *de minimis* atbalsta piešķiršanu šo noteikumu paredzētajā kārtībā.
11. Ja noteikumu 9.punktā minētais lēmums par *de minimis* atbalsta piešķiršanu tiek pieņemts Administratīvā procesa likuma noteiktajā kārtībā, atbalsta sniedzēja kompetentai institūcijai ir pienākums ievērot likumā noteiktos procesuālos termiņus, nepieciešamības gadījumā pagarinot atbalsta pretendenta pieteikuma *de minimis* atbalsta saņemšanai izskatīšanas ilgumu.
12. Pēc noteikumu 9.punktā minētās kompetentas institūcijas (amatpersonas) lēmuma pieņemšanas par *de minimis* atbalsta piešķiršanu, atbalsta sniedzēja atbildīgā struktūrvienība, atbilstoši šajos noteikumos 12.punktā noteiktajai kompetencei, veic piešķirtā *de minimis* atbalsta reģistrāciju sistēmā MK noteikumu 26.punktā noteiktajā kārtībā.
13. **Atbalsta sniedzēja atbildīgo struktūrvienību kompetence**
14. Atbalsta sniedzēja atbildīgās struktūrvienības un to kompetences:
    1. Pašvaldības iestādes „Daugavpils pašvaldības centrālā pārvalde” Juridiskā departamenta Kapitālsabiedrību pārraudzības nodaļa izvērtē, apkopo un reģistrē sistēmā *de minimis* atbalstu, kas izpaužas kā ieguldījumi atbalsta sniedzējam pilnīgi vai daļēji piederošo kapitālsabiedrību pamatkapitālā; atbalsta sniedzēja pilnīga vai daļēja atteikšanās no tam pilnīgi vai daļēji piederošo kapitālsabiedrību dividendēm.
    2. Pašvaldības iestādes „Daugavpils pašvaldības centrālā pārvalde” Attīstības departaments izvērtē, apkopo un reģistrē sistēmā *de minimis* atbalstu, kas izpaužas kā tiešie maksājumi fiziskām un juridiskām personām no atbalsta sniedzēja budžeta līdzekļiem, kas tiek veikti atbalsta sniedzēja atbalsta programmas „Impulss” ietvaros.
    3. Pašvaldības iestādes „Daugavpils pašvaldības centrālā pārvalde” Īpašuma pārvaldīšanas departaments izvērtē, apkopo un reģistrē sistēmā *de minimis* atbalstu, kas izpaužas kā atbalsta instrumentu piešķiršana nekustamā īpašuma nodokļa jomā atbalsta sniedzējam pilnīgi vai daļēji piederošām kapitālsabiedrībām, biedrībām un nodibinājumiem vai citām fiziskām un juridiskām personām; nekustamā īpašuma pārdošana vai iznomāšana par cenu, kas ir zemāka par tā tirgus vērtību no atbalsta sniedzējam pilnīgi vai daļēji piederošām kapitālsabiedrībām, biedrībām un nodibinājumiem vai citām fiziskām un juridiskām personām; nekustamā īpašuma pirkšana vai nomāšana par cenu, kas ir augstāka par tā tirgus vērtību no atbalsta sniedzējam pilnīgi vai daļēji piederošām kapitālsabiedrībām, biedrībām un nodibinājumiem vai citām fiziskām un juridiskām personām.
    4. Pašvaldības iestādes „Daugavpils pašvaldības centrālā pārvalde” Pilsētplānošanas un būvniecības departaments izvērtē, apkopo un reģistrē sistēmā *de minimis* atbalstu, kas izpaužas kā tiešie maksājumi atbalsta sniedzējam pilnīgi vai daļēji piederošām kapitālsabiedrībām, biedrībām un nodibinājumiem vai citām fiziskām un juridiskām personām no atbalsta sniedzēja budžeta līdzekļiem, kas tiek novirzīti kultūrvēsturiskā mantojuma saglabāšanai.
    5. Pašvaldības iestāde „Jaunatnes lietu un sporta pārvalde” izvērtē, apkopo un reģistrē sistēmā *de minimis* atbalstu, kas izpaužas kā tiešie maksājumi sporta jomā kapitālsabiedrībām, biedrībām un nodibinājumiem no atbalsta sniedzēja budžeta līdzekļiem, kas tiek novirzīti kapitālsabiedrību biedrību un nodibinājumu saimnieciskas darbības veicināšanai.
    6. Pašvaldības iestādes „Daugavpils pašvaldības centrālā pārvalde” Administratīvais departaments izvērtē, apkopo un reģistrē sistēmā *de minimis* atbalstu, kas izpaužas kā tiešie maksājumi biedrībām un nodibinājumiem, kas nav minēti noteikumu 12.3.-12.5.apakspunktā, no atbalsta sniedzēja budžeta līdzekļiem, kas tiek novirzīti biedrību un nodibinājumu saimnieciskas darbības veicināšanai.
    7. Pašvaldības iestādes „Daugavpils pašvaldības centrālā pārvalde” Finanšu departaments izvērtē, apkopo un reģistrē sistēmā *de minimis* atbalstu, kas izpaužas kā atbalsta sniedzēja piešķirtās subsīdijas, galvojumi, granti, dotācijas vai jebkāda cita finansiālā palīdzība atbalsta sniedzējam pilnīgi vai daļēji piederošām kapitālsabiedrībām, biedrībām un nodibinājumiem vai citām fiziskām un juridiskām personām, kas nav minēta noteikumu 12.1.-12.6.apakšpunktā un kuru piešķir no atbalsta sniedzēja budžeta līdzekļiem.
15. ***De minimis* atbalsta piešķiršanas nosacījumi atbalsta pretendentiem**
16. Atbalsta sniedzēja kompetenta institūcija (amatpersona), ievērojot Komisijas regulas Nr.2023/2831 nosacījumus, izvērtē atbalsta pretendenta atbilstību atbalsta programmā ietvertajiem *de minimis* nosacījumiem un piešķir *de minimis* atbalstu šo noteikumu 3.punktā minētajiem atbalsta pretendentiem.
17. *De minimis* atbalstu uzskata par piešķirtu ar dienu, kad atbalsta sniedzēja kompetenta institūcija (amatpersona) pieņēma lēmumu par atbalsta piešķiršanu, ja atbalsta programmā nav noteikts citādāk.
18. Veicot šo noteikumu 5.punktā minēto izvērtējumu, atbalsta sniedzēja atbildīgai struktūrvienībai, atbilstoši šajos noteikumos 12.punktā minētajai kompetencei, ir pienākums pārbaudīt vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Komisijas regulā Nr.2023/2831 noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2.panta 2.punktā noteiktajam.
19. *De minimis* atbalstu saskaņā ar Komisijas regulu Nr.2023/2831 piešķir, ievērojot šajā normatīvajā aktā minētos nozaru un darbību ierobežojumus.
20. Ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai darbības izslēgtajās nozarēs negūst labumu no *de minimis* atbalsta, ko piešķir saskaņā ar atbalsta programmu vai *ad-hoc* atbalsta projektu.
21. Piešķirot *de minimis* atbalstu tiek nodrošināta atbalsta kumulācijas nosacījumu ievērošana atbilstoši atbalsta programmā vai *ad-hoc* atbalsta projektā noteiktajam.
22. Atbalsta sniedzēja atbildīga struktūrvienība, atbilstoši šajos noteikumos 12.punktā minētajai kompetencei, uzglabā visus ar *de minimis* atbalsta piešķiršanu saistītos datus 10 (desmit) gadus, sākot no dienas, kurā saskaņā ar atbalsta programmā noteikto piešķirts pēdējais *de minimis* atbalsts vai *ad-hoc* *de minimis* atbalsts.
23. Atbalsta pretendents uzglabā visus ar *de minimis* atbalsta piešķiršanu saistītos datus 10 (desmit) gadus no atbalsta piešķiršanas dienas.
24. Ja tiek pārkāpti Komisijas regulas Nr.2023/2831 nosacījumi, atbalsta pretendentam ir pienākums atmaksāt atbalsta sniedzējam atbalsta programmas vai *ad-hoc* atbalsta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
25. Atbalsta sniedzējs piešķir *de minimis* atbalstu atbalsta programmā vai *ad-hoc* atbalsta projektā paredzētajā kārtībā līdz 30.06.2031.

Daugavpils valstspilsētas pašvaldības domes priekšsēdētājs A. Elksniņš